ประกาศกระทรวงสาธารณสุขประกาศกระทรวงสาธารณสุข(ฉบับที่ ๑๐) พ.ศ. ๒๕๔๙เรื่อง หลักเกณฑ์ วิธีการและเงื่อนไขการแสดงชื่อสารพิษและสารก่อมะเร็งในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ อาศัยอำนาจตามความในมาตรา๑๒ แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยบทบัญญัติแห่งกฎหมาย รัฐมนตรีว่าการกระทรวงสาธารณสุข จึงออกประกาศไว้ดังต่อไปนี้ข้อ๑ผลิตภัณฑ์ยาสูบประเภทบุหรี่ซิกาแรตที่ผลิตหรือนำเข้าในราชอาณาจักรต้องจัดให้มีการพิมพ์ฉลากเป็นข้อความแสดงชื่อสารพิษและสารก่อมะเร็งที่ปลดปล่อยจากการเผาไหม้(EmissionProducts) ของบุหรี่ซิกาแรตที่ผลิตหรือนำเข้านั้น กล่าวคือ๑.๑ สารพิษ๑.๑.๑ คาร์บอนมอนอกไซด์๑.๑.๒ ไฮโดรเจนไซยาไนด์๑.๒ สารก่อมะเร็ง๑.๒.๑ ทาร์๑.๒.๒ ฟอร์มาลดีไฮด์๑.๒.๓ ไนโตรซามีนข้อ๒ให้ผู้ผลิตหรือผู้นำเข้าซึ่งบุหรี่ซิกาแรตพิมพ์ฉลากแสดงชื่อสารพิษและสารก่อมะเร็งที่ปลดปล่อยจากการเผาไหม้ของบุหรี่ซิกาแรตตามที่กำหนดในข้อ ๑ ไว้ที่บริเวณของซองกล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) กล่าวคือ๒.๑บริเวณทั้งสองด้านที่มีพื้นที่ขนาดกลางของซองบุหรี่ซิกาแรต โดยด้านหนึ่งพิมพ์ชื่อสารพิษและอีกด้านหนึ่งพิมพ์ชื่อสารก่อมะเร็ง ทั้งนี้ต้องมีพื้นที่ไม่น้อยกว่าร้อยละ ๕๐ ของแต่ละด้านการแสดงชื่อสารพิษและสารก่อมะเร็งที่ต้องแสดงบริเวณด้านข้างซองหรือภาชนะบรรจุบุหรี่ซิกาแรตที่มีพื้นที่ด้านมากที่สุด ระหว่าง ๔๒ ๕๐ ตารางเซนติเมตรให้พิมพ์เป็นอักษรไทยด้วยหมึกสีขาวบนพื้นสีดำ ขนาดโดยประมาณ ๒ x ๔.๒๕ เซนติเมตร ตามต้นแบบที่กำหนดแนบท้ายประกาศนี้จากต้นแบบซีดีของกรมควบคุมโรค กระทรวงสาธารณสุข เท่านั้น๒.๒บริเวณทั้งสองด้านที่มีพื้นที่ขนาดกลางของกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) โดยด้านหนึ่งพิมพ์ชื่อสารพิษและอีกด้านหนึ่งพิมพ์ชื่อสารก่อมะเร็ง ทั้งนี้ต้องมีพื้นที่ไม่น้อยกว่าร้อยละ ๕๐ ของแต่ละด้านการแสดงชื่อสารพิษหรือสารก่อมะเร็งที่ต้องแสดงบริเวณด้านข้างกล่องหรือกระดาษหุ้มห่อซองหรือภาชนะบรรจุบุหรี่ซิกาแรต(Carton) ซึ่งมีพื้นที่ด้านที่มากที่สุด ระหว่าง ๒๓๕ ๒๔๐ตารางเซนติเมตร และมีพื้นที่ด้านที่น้อยที่สุด ระหว่าง ๑๑๗ - ๑๒๐ ตารางเซนติเมตรให้พิมพ์เป็นอักษรไทยด้วยหมึกสีขาวบนพื้นสีดำ ขนาดโดยประมาณ ๔.๕ x ๑๓.๕ เซนติเมตร ตามต้นแบบที่กำหนดแนบท้ายประกาศนี้ จากต้นแบบซีดีของกรมควบคุมโรค กระทรวงสาธารณสุข เท่านั้น๒.๓ ในกรณีที่ซองหรือภาชนะบรรจุบุหรี่ซิกาแรตมีขนาดมากกว่าหรือน้อยกว่าขนาดตาม ข้อ ๒.๑หรือกรณีที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรต (Carton) มีขนาดมากกว่าหรือน้อยกว่าขนาดตามข้อ๒.๒ให้ลดหรือขยายขนาดของฉลากแสดงชื่อสารพิษและสารก่อมะเร็งได้ตามสัดส่วนที่เป็นจริงข้อ๓กรณีที่ซองหรือภาชนะที่บรรจุบุหรี่ซิกาแรตไม่ใช่ทรงสี่เหลี่ยมให้แสดงชื่อสารที่ปลดปล่อยจากการเผาไหม้ ตามที่กำหนดในข้อ ๑.ส่วนที่เป็นสารพิษและสารก่อมะเร็ง มีพื้นที่ส่วนละไม่น้อยกว่า ๙๐๐ ตารางมิลลิเมตรในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของซองหรือภาชนะบรรจุบุหรี่ซิกาแรตที่ไม่ใช่ทรงสี่เหลี่ยมนั้นกรณีที่กล่องหรือกระดาษหุ้มห่อซองหรือภาชนะที่บรรจุบุหรี่ซิกาแรต(Carton) ไม่ใช่ทรงสี่เหลี่ยมให้แสดงชื่อสารที่ปลดปล่อยจากการเผาไหม้ตามที่กำหนดในข้อ ๑ ส่วนที่เป็นสารพิษและสารก่อมะเร็ง มีพื้นที่ส่วนละไม่น้อยกว่า ๑,๘๐๐ตารางมิลลิเมตรในตำแหน่งที่บุคคลสามารถสังเกตเห็นได้อย่างชัดเจนในทิศทางตรงกันข้ามโดยปกติให้แสดงที่บริเวณด้านล่างสุดของกล่องหรือกระดาษหุ้มห่อซองหรือภาชนะบรรจุบุหรี่ซิกาแรตที่ไม่ใช่ทรงสี่เหลี่ยมนั้นข้อ๔ การดำเนินการตามความในข้อ ๒.และข้อ ๓. ไม่ใช้บังคับแก่บุหรี่ซิกาแรตที่ผลิตหรือนำเข้าเพื่อการจำหน่ายนอกราชอาณาจักรไทย หรือนำเข้าเพื่อเป็นตัวอย่างในการทดสอบวิเคราะห์และวิจัย โดยมีรายละเอียดในการนำเข้าเพื่อการดังกล่าวอย่างชัดเจนข้อ๕บุหรี่ซิกาแรตที่ได้มีการผลิตหรือได้นำเข้ามาในราชอาณาจักรไทยก่อนวันที่ประกาศฉบับนี้มีผลใช้บังคับ ให้ได้รับยกเว้นไม่ต้องแสดงฉลากตามประกาศนี้แต่ทั้งนี้ต้องไม่เกินกว่ากำหนด ๑๘๐ วัน นับแต่วันที่ประกาศมีผลใช้บังคับข้อ๖ในกรณีมีปัญหาในการดำเนินการตามประกาศนี้ให้อธิบดีกรมควบคุมโรคเป็นผู้วินิจฉัยชี้ขาดข้อ๗[๑] ประกาศฉบับนี้ให้ใช้บังคับเมื่อพ้นกำหนด๑๘๐ วัน นับถัดจากวันประกาศในราชกิจจานุเบกษา เป็นต้นไปประกาศ ณ วันที่ ๒๔สิงหาคม พ.ศ. ๒๕๔๙พินิจ จารุสมบัติรัฐมนตรีว่าการกระทรวงสาธารณสุข[เอกสารแนบท้าย]๑. ต้นแบบฉลากพิมพ์ชื่อสารพิษและสารก่อมะเร็งท้ายประกาศกระทรวงสาธารณสุข ฉบับที่ ๑๐ พ.ศ. ๒๕๔๙(ดูข้อมูลจากภาพกฎหมาย)นันทนา/ผู้จัดทำ๖ ตุลาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๐๑ ง/หน้า ๑/๒๙ กันยายน ๒๕๔๙